Kedves Régi Bajzások!

Idén is szeretnénk lehetővé tenni, hogy az egykor iskolánkban végzett osztályok egy beszélgetésre újra összejöjjenek: **május 10-én pénteken 16-tól 18 óráig.**

Kérjük, hogy azon osztályok, akik szeretnének eljönni, **április 30**-ig jelezzék ezt oly módon, hogy **a jelentkezők névsorát** elküldik. (bajza.ujpest@gmail.com,

1046 Bp., Bajza u. 2.)

A sikeres szervezés érdekében, kérjük, jelöljék meg, melyik volt az osztálytermük vagy melyik osztályban szeretnék a találkozót lebonyolítani. A teremfoglalás a névsorok beérkezési sorrendjében zajlik.

Kérjük, hogy az előzetes jelentkezés terhét minden osztályból vállalja fel valaki, aki összegyűjti a résztvevők nevét, és azt az iskolának elküldi. A beléptetés a névsorok alapján fog zajlani.

Javasoljuk, hogy érkezéskor tekintsék meg az iskolamúzeumot a 28-as teremben.

Szívesen vennénk, ha az iskolamúzeum gyűjteményébe hoznának olyan dokumentumokat, tárgyakat, amelyektől meg tudnak válni. Megköszönjük, ha rendelkezésünkre bocsátanak olyan ismereteket, közzé tehető adatokat (pl. ki vált híressé, kire lehetünk büszkék…), amelyeket korábban nem jegyeztek le.

Szeretettel várjuk Önöket!

Üdvözlettel:

Kohodné Tóth Andrea

igazgató

2024.03.26.